Fakarava

Fakarava estas atolo en la okcidenta parto de la Tuamotuoj en Franca Polinezio. Ĝi estas la dua plej granda de la Tuamotuaj atoloj. La plej proksima tero estas la atolo Toau, kiu situas 14 km nordorienten.

La formo de Fakarava estas preskaŭ rektangula kaj ĝia longo estas 60 km kaj la larĝo 21 km. Fakarava havas vastan kaj profundan lagunon kun areo de 1 112 km2 kaj havas du pasejojn. La ĉefa pasejo por en- kaj eliri la lagunon situas en la nordokcidenta parto kaj nomiĝas Passe Garuae kaj ĝi estas la plej granda pasejo en Franca Polinezio. La suda pasejo nomiĝas Tumakohua aŭ TetamanuBased on the French edition of Wikipedia and local knowledge). La atolo havas terareon de 16 km2.

Fakarava havis 824 loĝantojn en 2012. La ĉefvilaĝo nomiĝas Rotoava.

 Historio 
La familio Pōmare originas de Fakarava antaŭ ol regi Tahition ĝis 1880 kiam la francoj aneksis la insulon.

La unua registrita eŭropano kiu venis al Fakarava estis la rusa ocean-esploristo Fabian Gottlieb von Bellingshausen je la 17-a de julio 1820 sur la ŝipoj Vostok kaj Mirni. Li nomis la atolon "Wittgenstein".

Estas loka flughaveno sur la atolo kiu inaŭguriĝis en 1995.

Fakarava estas klasifikita de UNESKO kiel biosfera rezervejo.

 Administracio 
Fakarava konsistas el tri komunumoj: Fakarava, Kauehi (inkluzive la atoloj Aratika, Raraka, Taiaro kaj Toau) kaj Niau.

 Island  Populacio (2007) Populacio (2012 censo)  Areo (km²)  Areo de la laguno (km²) Fakarava  797  824  16  1112 Kauehi  243  257  15  320 Aratika  233  160  8.3  145 Niau  171  226  20  30 Raraka  72  110  7.2  342 Toau  55  18  12  561 Taiaro  4  4  6  12 Sumo  1575  1599  84.5  2522

 Referencoj 

 Oceanpunktoj
 Bildoj
 Bellingshausen
 Fakarava Flughaveno 

 Eksteraj ligiloj 

 Atoll list (france)
 Natural and cultural heritage of Fakarava on Tahiti Heritage (angle)

Kategorio:Insuloj en Franca Polinezio